Yhteisö myötävaikuttaa korkealaatuisen koulutuksen kehittämiseen. (perustamissopimuksen 149 artiklan 1 kohta) Yhteisö toteuttaa ammatillista koulutusta koskevaa politiikkaa. (perustamissopimuksen 150 artiklan 1 kohta) Yhteisö myötävaikuttaa siihen, että jäsenvaltioiden kulttuurit kehittyvät kukoistaviksi. (perustamissopimuksen 151 artiklan 1 kohta) Yhteisö ja jäsenvaltiot huolehtivat siitä, että yhteisön teollisuuden kilpailukyvyn kannalta tarpeelliset edellytykset turvataan. (perustamissopimuksen 157 artiklan 1 kohta)

Tavoitteet Koulutus-, kulttuuri- ja teollisuuspolitiikan yhteydessä on toteutettu lukuisia toimenpiteitä yleissivistävän koulutuksen, ammatillisen koulutuksen, audiovisuaalialan, kulttuurin, nuorisotoiminnan ja aktiivisen kansalaisuuden edistämiseksi Euroopan unionissa. Toimenpiteiden päätavoitteina on vahvistaa sosiaalista yhteenkuuluvuutta sekä parantaa kilpailukykyä, lisätä talouskasvua ja lähentää Euroopan kansoja. Toimenpiteisiin sisältyy erilaisia yhteisön ohjelmia. Viraston vastuulla on tiettyjen ohjelmalohkojen hallinnointi (esim. Elinikäinen oppiminen, Kulttuuri, Youth in Action -ohjelma, Kansalaisten Eurooppa, Media-koulutus, Erasmus Mundus ja Ulkoisen yhteistyön järjestelyt). Virasto panee täytäntöön yhteisön tukea, lukuun ottamatta ohjelmien arviointia, strategisia tutkimuksia ja muita seikkoja, jotka edellyttävät poliittista harkintavaltaa poliittisten valintojen täytäntöön panemiseksi.

Tehtävä — Hallinnoida yhteisön ohjelmien täytäntöönpanon yhteydessä tiettyjä viraston vastuulle uskottuja hankkeita koko hankkeen keston ajan. — vahvistaa talousarvion tuloja ja menoja koskevat toteuttamistoimet sekä toteuttaa komission valtuutuksen perusteella toimet, joita tarvitaan yhteisön ohjelmien hallinnoimiseksi, etenkin kun toimet liittyvät sopimusten tekemiseen ja avustusten myöntämiseen. — kerätä, käsitellä ja toimittaa komissiolle yhteisön ohjelmien täytäntöönpanon ohjaamiseksi tarvittavat tiedot. — panna yhteisön tasolla täytäntöön Euroopan koulutusalan tietoverkko (Eurydice), jonka avulla kerätään, analysoidaan sekä levitetään tietoa ja laaditaan tutkimuksia ja julkaisuja.

1 – Johtokunta Koostuu viidestä jäsenestä, jotka Euroopan komissio nimittää. Johtokunta hyväksyy viraston vuosittaisen työohjelman Euroopan komission suostumuksen saatuaan. Lisäksi se vahvistaa viraston hallinnollisen talousarvion ja vuosittaisen toimintakertomuksen. 2 – Johtaja Euroopan komissio nimittää. 3 – Ulkoinen tarkastus Tilintarkastustuomioistuin 4 – Vastuuvapauden myöntävä viranomainen Euroopan parlamentti neuvoston suosituksesta.

Talousarvio 2008 1) Toimintatalousarvio 488 miljoonaa euroa niiden toimeenpanovirastolle uskottujen ja sen täytäntöönpanemien yhteisön ohjelmien ja hankkeiden hallinnointiin, joita se toteuttaa komission vastuulla. 2) Hallinnollinen talousarvio 38 miljoonaa euroa viraston toimintaan itsenäisenä elimenä (99,8 % tuesta on otettu Euroopan yhteisöjen yleiseen talousarvioon). Henkilöstö 31. joulukuuta 2008 1) Väliaikaiset toimihenkilöt henkilöstötaulukossa 92 toimea, joista täytetty 85. 2) Sopimussuhteinen henkilöstö 303 toimea, joista täytetty 277 3) Henkilöstön kokonaismäärä: 362 4) Tehtävät jakautuvat seuraavasti: operatiiviset tehtävät: 295 hallinnolliset tehtävät: 65 sekalaiset tehtävät: 2.